Sanibel Moorings Courtyard View #1131: Sanibel Moorings Courtyard View #1131 - 3677579
Unit M4: 2 BR / 2 BA garden view in Sanibel, Sleeps 6 Bybelskool » WEEK 3: Psalm 9-14 – God verlos sy mense van allerlei verdrukkende omstandighede
Psalm 9-13 is ’n tweede siklus van vier of vyf klaagliedere (Psalm 9-10 was waarskynlik aanvanklik een Psalm) waarin verlossing vir alle mense wat nood het, gevra word:
behoeftiges (of armes – in Engels: afflicted – dws mense wat hulleself nie kan help nie) – die Hebreeuse woord is ‘ânâw en kan ook nederiges of pretensieloses beteken en word gebruik in Ps 9:13,19; 10:9,12,17; 12:6; 14:6 [in Ps 9:13 word dieselfde woord met onskuldiges vertaal; In Ps 10:9,12,17; 14:6 word dieselfde woord met hulpeloses vertaal; ditto die vertaling swakkes in Ps 12:6)
ongelukkiges – Ps 10:14;
weeskinders – Ps 10:14,18;
mense in nood (of verdruktes)– Ps 10:18;
Dit doen die Psalmis: “sodat niemand op aarde langer in vrees hoef te lewe nie” (Ps 9:9; 10:18), want “vir die mens wat in gevaar verkeer, is die Here ‘n toevlug, ‘n skuilplek in tye van nood” (Ps 9:10).
Maar hy fokus ook op die “regverdige” behoeftiges wat op ‘n besondere manier hierdie belofte van God vir hulle kan toeëien, dit is die: opregtes van hart – Ps 11:2; regverdiges – Ps 11:3,7; 14:5; opregtes – Ps 11:7; onskuldiges – Ps 10:8.
Die verlossing is uit verskillende situasies: van vyandige nasies (Psalm 9), van goddelose rykes (Psalm 10), van magtige maar gemene mense (Psalm 12) en van verdrukkers (Psalm 13). Tussen-in is ’n Psalm geplaas wat geloof in ’n regverdige God bely (Psalm 11), al lyk dit nie altyd so nie, en al daag die goddeloses die regverdiges daaroor uit (Psalm 14).
Psalm 14 (vergelyk Psalm 53) sluit hierdie tweede siklus klaagliedere af – wat sowel persoonlike betekenis het vir individue asook vir die groter publieke gemeenskap van behoeftiges – met ’n fokus op die dwaasheid van mense wat sonder God probeer lewe, want God is by die regverdiges (14:5) en sal hulle beskerm teen dwase!